টিকিট বণ্টন নিয়ে সিএবিতে এনসিসি নিয়ে ফের বিতর্ক!

ওয়েব ডেস্ক : ক্রিকেট অ্যাসোসিয়েশন অব বেঙ্গল বা সিএবিতে (CAB) বিতর্ক থামছে না। ন্যাশানাল ক্রিকেট ক্লাব বা এনসিসি (NCC)-কে নিয়ে দেখা দিল নতুন সমস্যা। এবার আন্তর্জাতিক ম্যাচের টিকিট বণ্টন নিয়ে উঠল প্রশ্ন। বিশ্বকাপের আগে অভিযোগ উঠেছিল, আন্তর্জাতিক ম্যাচের সময় লাইফ মেম্বারদের টিকিট দেওয়া হয় না। তবে ওই ম্যাচগুলির বড় সংখ্যক টিকিট দেওয়া হয়েছে এনসিসি-কে। গত শনিবার সেই চুক্তি জমা করার করার কথা ছিল।

এ নিয়েই তদন্ত শুরু করে সমস্ত অভিযোগ খতিয়ে দেখে এনসিসি (NCC)-র কাছ থেকে চুক্তি সংক্রান্ত নথি চেয়ে পাঠানো হয়েছিল। তবে সিএবি (CAB)-র তরফে দাবি করা হয়েছে, কোনও ধরণের চুক্তি দেখাতে পারেনি এনসিসি। তবে ক্রিকেট অ্যাসোসিয়েশন অব বেঙ্গল-এর সেই দাবি খারিজ করা হয়েছে এনসিসি-র তরফে। দাবি করা হয়, সিএবি-কে তারা তাদের চুক্তি পেশ করেছে।

আরও খবর : এবার নতুন ভূমিকায় সৌরভ গঙ্গোপাধ্যায়!

কিন্তু, যে বিষয় নিয়ে মূল বিতর্ক,সেই টিকিট বন্টনের বিষয়টি ভারতীয় ক্রিকেট বোর্ড বা বিসিসিআইকে জানানো হবে বলে জানিয়েছে এনসিসি (NCC)। প্রসঙ্গত, ন্যাশানাল ক্রিকেট ক্লাব বা এনসিসি রয়েছে ভারতীয় ক্রিকেট বোর্ডের অধীনে। ফলে সিএবির অধীনে থাকা সংস্থা না হওয়ায় তারা এই বিষটি বিসিসিআইকে জানাবে বলে জানানো হয়েছে।

অন্যদিকে, এর আগে সিএবির (CAB) ভিতরে থাকা এনসিসির (NCC) বাড়ি নিয়ে প্রশ্ন উঠেছিল। সেই সময় অভিযোগ উঠেছিল, সেনাবাহিনীর কাছে ইডেনের মানচিত্র থাকলেও, তাতে ওই পাঁচতলা বাড়িটির কোনও উল্লেখ নেই। তা নিয়ে চুক্তি চেয়ে পাঠানো হয়েছিল এনসিসির কাছে। তবে তা নিয়ে সিএবি-র তরফে দাবি করা হয়েছিল, ওই চুক্তি পেশ করতে পারেনি এনসিসি। তা নিয়ে বিতর্ক চলছিলই। তার মাঝে এবার আন্তর্জাতিক ম্যাচের টিকিট বণ্টন নিয়ে সমস্যা তৈরি হল।